open-index/open-wikipedia-markdown huggingface dataset:
2,147,483,647

[שמאל|ממוזער|200px|[לאונרד אוילר]]
המספר הטבעי **2,147,483,647** הוא מספר מרסן הראשוני השמיני, ושווה ל-.

המתמטיקאי לאונרד אוילר הוכיח כי מספר זה ראשוני במכתב לדניאל ברנולי בשנת 1772. אוילר ניצל את התכונות הנוחות של מספרי מרסן, והשתמש בשכלול של שיטת החלוקה הנסיונית, שאפשר לו להוכיח את הראשוניות של המספר באמצעות 372 פעולות חלוקה בלבד. המספר היה למספר הראשוני הגדול ביותר שהיה ידוע באותה העת (העובדה שיש אינסוף ראשוניים הייתה ידועה כבר אלפיים שנה, אולם לא ידוע האם יש אינסוף מספרי מרסן ראשוניים). היה זה שיפור משמעותי להישג של פייטרו קטלדי שמצא את מספר מרסן הראשוני השביעי, 524,287, כ-200 שנים קודם לכן.

המתמטיקאי האנגלי פיטר ברלאו כתב בספרו משנת 1811, *An Elementary Investigation of the Theory of Numbers*, שסביר שזהו המספר הראשוני הגדול ביותר שיתגלה לעולם, בשל הקושי במציאת ראשוניים גדולים יותר, ומשום שאין לכך שימוש מעשי. בימינו נעשה שימוש דרך קבע במספרים ראשוניים בני מאות ספרות לצורכי הצפנה (למשל RSA).

המספר החזיק בשיא המספר הראשוני הגדול ביותר הידוע לאדם במשך למעלה ממאה שנה, עד לשנת 1876 בה הוכיח אדוארד לוקאס, בעזרת גרסה ראשונית של מבחן לוקאס-להמר, שמספר מרסן הענק  הוא ראשוני (זהו עודנו המספר הראשוני הגדול ביותר שנתגלה ללא מחשב).

מכיוון ש- מספר מרסן ראשוני,  הוא מספר משוכלל. המספר הוא אחד מארבעת מספרי מרסן הראשוניים הכפולים היחידים הידועים, כלומר המעריך שלו 31 הוא מספר מרסן ראשוני בעצמו.

## במחשבים
מספר זה, 2^{31}-1=2,147,483,647, הוא המספר החיובי הגדול ביותר שניתן לייצג במערכות מחשוב בעזרת טיפוס מספר שלם באורך 32-סיביות בשיטת המשלים ל-2. לכן זהו המספר השלם הגדול ביותר שניתן לייצוג בעזרת משתנה `int` בשפות תכנות רבות, כמו גם הכמות המרבית של ניקוד שניתן לצבור במשחקי מחשב רבים.

בהקשרים שונים הופעתו של המספר מעידה לרוב על גלישה נומרית או ערך חסר. למשל, שגיאה נפוצה היא לשמור מספרי טלפון עשרה-ספרתיים במשתנה `int`, כך שרוב מספרי הטלפון שיוזנו יהיו גדולים מדי ויוצגו כמספר המקסימלי 214-748-3647 (בארצות הברית מספר זה שייך לאזור חיוג של דאלאס).

תוכנות המשתמשות בשיטת POSIX לחישוב זמן עושות שימוש במשתנה 32 סיביות המציג את מספר השניות שחלפו מאז חצות ה-1 בינואר 1970. בחלוף 2,147,483,647 שניות מתאריך זה, דבר שיקרה בשנת 2038, יגיע המשתנה לערך המקסימלי שלו ויעבור ל- שניות המייצגות תאריך ב-1901. בעיה זו ידועה כ"באג 2038".

## קישורים חיצוניים
*

## הערות שוליים

2147483647
2147483647
קטגוריה:לאונרד אוילר
הפאלאס של אובורן הילס

**הפאלאס של אובורן הילס**, הידוע יותר בכינויו **הפאלאס**, היה אולם ספורט ותרבות השוכן באוברון הילס שבפרברי העיר דטרויט במדינת מישיגן, בארצות הברית. האולם נפתח ב-13 באוגוסט 1988, ושימש עד שנת 2017 בתור מגרשה הביתי של קבוצת דטרויט פיסטונס מליגת ה-NBA. בין השנים 1988–2009 שימש בתור מגרשה הביתי של דטרויט שוק מליגת ה-WNBA. תכולת האולם נעה בין 20,804–24,276 בהתאם לסוג האירוע שנערך בו.

האולם נפתח בדיוק לקראת עונת האליפות של הדטרויט פיסטונס ב-1988. קודם לכן הקבוצה אירחה באולמות "דטרויט אולימפיה" ו"קובו ארנה" הוותיקים. מאז פתיחת הפאלאס הקבוצה זכתה בו בשלוש האליפויות שלה ב-1989, 1990 ו-2004. חוץ מאירועי ספורט האולם אירח גם הופעות של אמנים רבים, בהם הלהקות פוליס, לד זפלין והזמרת מדונה. בשנת 2004 קרתה באולם תקרית אלימה המונית בזמן משחק כדורסל בין הדטרויט פיסטונס לאינדיאנה פייסרס שבמהלכה שחקני אינדיאנה רון ארטסט וסטיבן ג'קסון התקוטטו עם שחקני ואוהדי הדטרויט פיסטונס.

בשנת 2017 עזבה דטרויט פיסטונס את האולם ועברה לארח את משחקיה הביתיים בליטל סיזרס ארנה.

ביוני 2019 דווח שהמתחם ובו האולם נמכר לצורך פיתוח מחדש כאזור משרדים. פעולות ההריסה החלו בפברואר 2020 והסתיימו ב-11 ביולי של אותה שנה.

## קישורים חיצוניים

* 

## הערות שוליים

קטגוריה:אולמות כדורסל בארצות הברית
קטגוריה:מישיגן: מבנים
קטגוריה:מישיגן: ספורט
קטגוריה:דטרויט פיסטונס
אלוהי הקטל

שמאל|ממוזער|250px|צוות השחקנים בגרסה הישראלית (2008)
שמאל|ממוזער|250px|צוות השחקנים בגרסה הישראלית (2020)
**אלוהי הקטל** (במקור בצרפתית: **Le Dieu du Carnage**) היא קומדיה סאטירית מאת המחזאית הצרפתייה-יהודייה יסמינה רזה. המחזה עלה להצגת בכורה בציריך בדצמבר 2006.
## עלילה
המחזה מספר אודות שני זוגות הורים מהמעמד הבינוני הגבוה שבין ילדיהם פרצה קטטה פיזית. הם נפגשים בסלון ביתו המהודר של אחד הזוגות כדי לדון בנושא בצורה תרבותית, אולם לאט לאט הם משילים את הנימוסים והופכים להיות גרועים מילדיהם. הוויכוח ביניהם מתלהט וגולש מהר מאוד לאלימות ולכאוס.
## הפקות
הגרסה המקורית הוצגה לראשונה בפריז בינואר 2008 בתיאטרון אנטואן, בבימויה של יסמינה רזה. שיחקו במחזה איזבל אופר, אנדרה מרקון, אריק ואלרי ובונטון אלמוסינו. הגרסה האנגלית, בתרגומו של כריסטופר המפטון, הוצגה בשנת 2008 בתיאטרון גילגוד בלונדון, והשתתפו בה השחקנים רייף פיינס, טאמסין גריג, ג'נט מק'תיר וקן סקוט. בברודוויי הוצג המחזה בפברואר 2009 בכיכובם של ג'ף דניאלס, הופ דייוויס, מרשה גיי הארדן וג'יימס גנדולפיני. ההפקות בברודוויי ובלונדון זכו בפרס טוני ובפרס לורנס אוליבייה בהתאמה.

הגרסה העברית של המחזה, בתרגום של דורי פרנס, עלתה בדצמבר 2008 בתיאטרון בית ליסין בהשתתפותם של ליאור אשכנזי, מיה דגן, אלון נוימן ונעמה שפירא, בבימויו של הלל מיטלפונקט. המחזה היה מועמד לפרס התיאטרון הישראלי בקטגוריית הקומדיה של השנה, וזכה לשבחי הביקורת. 

בשנת 2011 עובדה היצירה לסרט קולנוע בשם "אלוהי הקטל", בהשתתפות קייט וינסלט, ג'ודי פוסטר, כריסטוף ואלץ וג'ון ס. ריילי, ובבימויו של רומן פולנסקי, שגם כתב את התסריט יחד עם רזה.

בשנת 2020 עלה המחזה בתיאטרון הקאמרי בבימויו של גדי רול ובכיכובם של יובל סגל, קרן מור, אולה שור-סלקטר ואוהד שחר. 
## קישורים חיצוניים

*  - ריאיון עם יסמינה רזה

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מחזות צרפתיים
קטגוריה:מחזות סאטיריים
קטגוריה:מחזות משנות ה-2000
קטגוריה:זוכי פרס טוני למחזה הטוב ביותר
משה מכנס

**משה מכנס** (א' בחשוון תרס"א, 24 באוקטובר 1900 – י"ז באייר תשל"ב, 1 במאי 1972) היה מפעילי "בני בנימין", גואל אדמות בארץ ישראל וממייסדי נתניה ואבן יהודה.

## ביוגרפיה
נולד בפתח תקווה לאהרון לייב מכנס, איש העלייה הראשונה וממייסדי פתח תקווה, ולחיה שרה, בת אשר זליג בלום, אף הוא ממייסדי פתח תקווה. למד בבית הספר של פיק"א בפתח תקווה, בבית הספר למל בירושלים ובבית הספר של חברת "עזרה" בירושלים. בתחילת שנות ה-20 נסע למשך שנתיים לווינה ללימודים בבית הספר למסחר.

בשנות ה-20 השתתף בפעולות ארגון "בני בנימין". בשנת 1927 נישא לרות סגל ממיניאפוליס (אחותה של צילה נתניהו, אמו של  בנימין נתניהו). בשנת 1928 היה שותף ליסוד חברת "הנוטע" יחד עם אחיו גד מכנס, עובד בן עמי ואחרים, ובאמצעותה גאלו עשרות אלפי דונמים למטרות חקלאות ולבנייה עירונית. היה שותף לגאולת אלפי דונמים סמוך לחוף הים בשרון שעליהם הוקמה העיר נתניה. ביוזמת חברת "הנוטע" ייבשה ממשלת המנדט את הביצות שבאזור ובעקבות זאת הוכשרו עשרות אלפי דונמים באזור להתיישבות. 

ב-1946 רכש עם אחיו גד מכנס את חברת "הדרי יפו" לשיווק פרי הדר.  

נכדו הוא איש העסקים רואי מכנס

## קישורים חיצוניים
* 

קטגוריה:אנשי היישוב ילידי הארץ
קטגוריה:בוגרי בית הספר פיק"א
קטגוריה:פתח תקווה: אישים
קטגוריה:נתניה: מייסדים
משה
קטגוריה:גואלי אדמות בארץ ישראל
קטגוריה:פרדסנים
קטגוריה:ישראלים שנולדו ב-1900
קטגוריה:ישראלים שנפטרו ב-1972
יצחק מכנס

**יצחק מכנס** (א' בניסן תרמ"ו, 6 באפריל 1886 – כ"ה בסיוון תשי"ט, 1 ביולי 1959) היה ממייסדי רמת גן והרצליה.

## ביוגרפיה
נולד בפתח תקווה לאהרון לייב מכנס, איש העלייה הראשונה וממייסדי פתח תקווה, ולחיה שרה, בת אשר זליג בלום, אף הוא ממייסדי פתח תקווה, ולו 10 אחים ואחיות. אחת מהן היא האתלטית יוכבד מכנס. למד ב"חדר" ולאחר מכן בישיבת תורת חיים בירושלים. מגיל 15 החל לעסוק בחקלאות בפתח תקווה.

בתחילת שנות ה-20 יזם את פיתוחם החקלאי של שטחים שמדרום-מערב לפתח תקווה והיה החלוץ הראשון שתקע יתד באדמת "עיר גנים", לימים רמת גן. היה חבר הוועד הראשון של המתיישבים. אולם לאחר שהמקום התפתח כיישוב עירוני ולא חקלאי עזב את המקום. בשנת 1926 היה בין קבוצת אנשי "בני בנימין" שהתיישבו בהרצליה והצטרפו לקבוצת קהילת ציון מייסדי העיר. בתקופה הראשונה שימש מדריך חקלאי של חברי "בני בנימין". לאחר מכן בנה את ביתו בהרצליה ובמשך מספר שנים היה חבר ועד המושבה.

במשך שנים היה מפעילי הציבור בהרצליה, ממקימי בית הכנסת הגדול והגבאי הראשי שלו.

בשנת 1946, במלאת עשרים וחמש שנה ליסוד רמת גן, הוענקה לו "תעודת מייסד".

נפטר בשנת 1959 ונטמן בבית העלמין בהרצליה.

בנו אריה מכנס ונכדיו עודד וגד מכנס היו כדורגלנים.

## קישורים חיצוניים
* 

## הערות שוליים

קטגוריה:הרצליה: אישים
יצחק
קטגוריה:אנשי היישוב ילידי הארץ
קטגוריה:בוגרי ישיבת תורת חיים
קטגוריה:מייסדי מושבות בארץ ישראל
קטגוריה:ישראל: מייסדי ערים
קטגוריה:אישים הקבורים בבית הקברות הישן בהרצליה
קטגוריה:ישראלים שנולדו ב-1886
קטגוריה:ישראלים שנפטרו ב-1959
אהרן לייב מכנס

**אהרן לייב מָכְנֶס** (תרכ"ג, 1863 – י"ג באדר תרע"ז, מרץ 1917) היה איש העלייה הראשונה, ממתיישבי פתח תקווה וממייסדי כפר סבא, אבי משפחת מכנס בארץ ישראל.

## ביוגרפיה
נולד בקרלין שליד פינסק, רוסיה הלבנה, בנו של הרב דב מאיר מכנס, מצאצאי רבי יצחק מינקובסקי מקרלין בעל "קרן אורה". בצעירותו קיבל חינוך תורני.

בשנת 1881, בגיל 18, עלה לבדו לארץ ישראל והתיישב בירושלים. כעבור שנה נישא לחיה שרה בלום, ילידת סינסינטי, בת למשפחה חסידית מפולין שהיגרה לארצות הברית. בשנת 1879, בגיל 10, עלתה עם הוריה לארץ ישראל ולאחר תקופה קצרה של מגורים בירושלים הצטרפה המשפחה למייסדי פתח תקווה.

בשנת 1883 התגורר מכנס עם רעייתו ביפו, וכעבור שנה עברו להתגורר בפתח תקווה. הוא עסק בחקלאות ונטע פרדס והיה הראשון שהשתמש במי הירקון להשקיה. נמנה עם מייסדי האגודות החקלאיות "פרדס" ו"השקד".

מכנס היה בין מייסדי כפר סבא. נסע לשכם כדי להשיג ממשרד ספרי האחוזה הטורקי את הקושאן (שטר) הראשון על אדמת כפר סבא.

בשנת 1900 השתתף במשלחת איכרי פתח תקווה שנסעה לפריז לפגישה עם הברון רוטשילד בעקבות העברת ניהול המושבות לחברת יק"א.

מכנס נפטר בי"ג באדר תרע"ז, והובא לקבורה בבית הקברות סגולה בפתח תקווה. שנה לאחר מכן, בכ' באדר תרע"ח נפטרה אשתו והיא הובאה לקבורה לצדו.

## משפחתו
לאהרן לייב וחיה שרה מכנס היו ארבעה-עשר ילדים, מתוכם שרדו אחד עשר - שבעה בנים וארבע בנות:
* **יעקב מכנס**. היה מזכיר המושבה פתח תקווה, ולאחר הפיכתה לעיר היה מזכיר העירייה הראשון, עד ליציאתו לגמלאות. בנו היה איש האצ"ל ידידיה מכנס ("יריב").
* **[[יצחק מכנס]]**. בנו הוא אריה מכנס, אביהם של כדורגלני העבר עודד וגד מכנס.
* **[[גד מכנס (עסקן)|גד מכנס]]**. בנו הוא אריה מכנס, בעלה של עדה מכנס.
* **דב מכנס**. מפרדסני פתח תקווה, מבעלי האגודה השיתופית "בוסתן". היה ממונה על השמירה במושבה. נישא לשושנה, בת דניאל ליכטנשטיין, איש העלייה השנייה וממתיישבי פתח תקווה. בתו דבורה היא אשתו של שמואל בן דרור ואמו של גד בן דרור, מייסדי עמותת אדי, בנו אורי מכנס המשיך בדרכו של אביו כפעיל באגודת ״בוסתן״ וכחקלאי.
* **[[משה מכנס]]**. נישא לרות-פרל לבית סגל, ובניו הם אהרון מכנס ואיש העסקים בנימין מכנס. בנו של אהרון הוא איש העסקים רואי מכנס ובנו של בנימין הוא איש העסקים דן מכנס. 
* **זאב מכנס**. נישא לשושנה, אחותו של אבשלום גיסין. עסק בהוראה ובפרדסנות. בנו הוא עורך הדין אבשלום מכנס ונכדו הוא הפיזיקאי ד"ר שי מכנס.
* **שלמה מכנס**. נישא לשרה בת זאב ברא"ז. בנם הוא עורך הדין ידין מכנס.
* **[[יוכבד מכנס]]**, זכתה במדליית ארד במכביה הראשונה בהטלת כידון, אשת נחמיה איכילוב (אחיו של עזרא איכילוב). היה פעיל בארגוני הפרדסנים בארץ ישראל.
* **[[עליזה מכנס]]**, ספורטאית מצטיינת, השתתפה במשחקים העולמיים לנשים. אשת בן ציון גרינמן, בן פתח תקווה. בצעירותו היה ספורטאי מצטיין והשתתף במכביה הראשונה. איש משרד החוץ.
* **[[לאה מכנס]]**, אתלטית מצטיינת, אשת יהודה נוימן מתל אביב. בתה אווה נישאה לבצלאל פרידמן, ממנהלי יקב פרידמן-תנובה.
* **שושנה** **מכנס**, אשת ישעיהו שרייר מנתניה.

## קישורים חיצוניים
* 
* אהרן-ליב מכנס, באתר "ראשונים"

## הערות שוליים

קטגוריה:אנשי העלייה הראשונה
קטגוריה:פתח תקווה: מייסדים
קטגוריה:כפר סבא: מייסדים
אהרן לייב
קטגוריה:מייסדי מושבות בארץ ישראל
קטגוריה:אישים הקבורים בבית הקברות סגולה
קטגוריה:ארץ-ישראלים שנולדו ב-1863
קטגוריה:ארץ-ישראלים שנפטרו ב-1917
עדה מכנס

**עדה מכנס** (1924 – 2 בדצמבר 2007) הייתה אשת חברה ישראלית, מייסדת אגודת אל סם.

מכנס נולדה בישראל. בסוף שנות ה-40 נישאה לאריה מכנס, בנו של יצחק מכנס (נפטר ב-1988).

בשנת 1974, בעקבות התמכרותה של בתה לסמים, ייסדה מכנס את אגודת אל סם, שפועלת למניעת השימוש בסמים ובמתן ייעוץ וטיפול לבני נוער ולהורים. בהנהלת האגודה רופאים, פסיכולוגים ואנשי ציבור.

למרות פעילותה נגד השימוש בסמים, אמרה מכנס בראיון כי היא בעד שימוש חוקי בחשיש בקרב אוכלוסיית המבוגרים החולים בסרטן.

למכנס בן ובת, והיא התגוררה בתל אביב.

## קישורים חיצוניים

## הערות שוליים

קטגוריה:פעילות חברתיות ישראליות
קטגוריה:פעילים חברתיים ישראלים
עדה
קטגוריה:יושבי ראש ונשיאי עמותות
קטגוריה:מנהלות ישראליות
קטגוריה:מנהלים ישראלים
קטגוריה:נשות היישוב ילידות הארץ
קטגוריה:אנשי היישוב ילידי הארץ
קטגוריה:ישראליות שנולדו ב-1924
קטגוריה:ישראלים שנולדו ב-1924
קטגוריה:ישראליות שנפטרו ב-2007
קטגוריה:ישראלים שנפטרו ב-2007
טיסה 9633 של יאק סרוויס

**התרסקות מטוס Yak-42 ב-[[7 בספטמבר]] [[2011]]** היא תאונה אווירית של טיסה מספר 9633 של חברת התעופה "יאק סרוויס"  במסלול ירוסלבל–מינסק. המטוס מדגם Yak-42 המריא מנמל התעופה טונושנה הסמוך לירוסלבל בשעה 16:05 בשעון מוסקבה וזמן קצר לאחר ההמראה התרסק אל תוך נהר הטונושונקה הסמוך, כ-2.5 קילומטר ממקום ההמראה. בין נוסעי המטוס היו כל חברי קבוצת ההוקי קרח לוקומוטיב ירוסלבל, אחת הקבוצות המצליחות בליגת ההוקי הקונטיננטלית.

## המטוס
[ממוזער|250px|המטוס ב־[2006|טקסט=]]
המטוס מדגם Yak-42D של היצרנית יאקובלב, היה שייך תחילה לחברת התעופה טטרסטן איירליינס, עד שזו מכרה אותו לחברת השכר, "יאק-סרוויס", שהפעילה את המטוס בעת התרסקותו. כבר כשהמטוס היה ברשותה של "טטרסטן איירליינס" נאסר עליה להטיס את המטוס בשמי האיחוד האירופי, בשל הבעייתיות הבטיחותית שלו.

## ההתרסקות
המטוס התפוצץ זמן קצר לאחר שהמריא, לאחר שהתקשה לצבור תאוצה בשלב ההמראה. ההתרסקות אירעה לא הרחק מהמקום שבו נערך פורום ירוסלבל למדיניות גלובלית.

בין נוסעי המטוס היו שחקני ומאמני קבוצת ההוקי קרח לוקומוטיב ירוסלבל, שהיו בדרכם למשחק הפתיחה של עונת 2011/12 בליגת ההוקי הקונטיננטלית מול דינמו מינסק. בעקבות ההתרסקות הופסק משחק הפתיחה המרכזי בין סלבאט יולאייב אופה לאטלנט מיטישצ'י שהיה בעיצומו. רנה פאסל, נשיא פדרציית ההוקי קרח הבינלאומית, הכריז על יום ההתרסקות כ"יום האפל ביותר בתולדות הספורט שלנו".

במטוס היו 37 נוסעים ו־8 אנשי צוות. מתוכם נהרגו 44 איש (כולל חלוץ לוקומוטיב אלכסנדר גאלימוב נכווה קשות במרבית חלקי גופו ומת חמישה ימים אחר כך), ואחד נפצע קשה - מהנדס הטיסה אלכסנדר בוריסוביץ' סיזוב.

## בעקבות ההתרסקות
ועדת התעופה הבין מדינתית שלחה נציגים לאזור האסון ופתחה בוועדת חקירה לבירור גורמי האסון. נשיא רוסיה, דמיטרי מדבדב – שהיה בדרכו לפורום המדיניות הגלובלית הבינלאומי – שלח את תנחומיו למשפחות ההרוגים וראש ממשלת רוסיה ולדימיר פוטין הורה לשר התחבורה, איגור לוויטין, לפתוח בחקירת נסיבות האסון הקשה. רשויות התעופה ברוסיה הודיעו על קרקוע כל מטוסי Yak-42, וב־21 בספטמבר 2011 נטל משרד התחבורה הרוסי מחברת התעופה "יאק סרוויס" את רישיון התפעול בשל ליקויי בטיחות חמורים.

סיפור ההתרסקות עובד לסרט קולנוע עלילתי בשם "רק לוקו!" משנת 2021.

## הקורבנות
[ממוזער|שמאל|[נשיא טורקיה עבדאללה גול עם נשיא רוסיה דמיטרי מדבדב לאחר הנחת הפרחים בכניסה להיכל הספורט "ארנה 2000", אולם הבית של לוקומוטיב ירוסלבל, 8 בספטמבר 2011]]
המשרד למצבי חירום של רוסיה הכריז כי רק שניים מהנוסעים שרדו את ההתרסקות ואושפזו במצב קשה מאוד. בין הרוגי ההתרסקות היו גם שחקן לוקומוטיב וקפטן נבחרת סלובקיה פאבול דמיטרה, רוברט דיטריך מגרמניה, סטפן ליב השוודי, יאן מארק, קארל ראשונק ויוזף ואשיז'ק הצ'כים, סרגיי אוסטאפצ'וק (שאמו נפטרה מהתקף לב זמן קצר לאחר שנודע לה דבר מותו) ורוסלאן סאליי מבלארוס, קרליס סקראסטינש הלטבי, שאר ההרוגים היו שחקני הקבוצה המקומיים.

בהתרסקות נהרג גם המאמן הראשי, הקנדי בראד מקרימון, שני עוזריו איגור קורולב ואלכסנדר קרפוצב (שלושתם שחקני עבר ב-NHL), רופאי הקבוצה ומנהל הקבוצה, ולדימיר פיסקונוב.

## קישורים חיצוניים

* 

## הערות שוליים

קטגוריה:2011 ברוסיה
קטגוריה:תקריות ואסונות תעופה ב-2011
קטגוריה:ליגת ההוקי הקונטיננטלית
קטגוריה:מחוז ירוסלבל
קטגוריה:תקריות ואסונות תעופה ברוסיה
קטגוריה:תקריות ואסונות תעופה של כלי טיס רוסיים
קטגוריה:תקריות ואסונות תעופה שבהם נספו חברי קבוצת ספורט
גד מכנס (פעיל ציוני)

**גד מָכְנֶס** (א' באלול תרנ"ג, אוגוסט 1893 – ב' באדר ב' תשי"ד, 7 במרץ 1954) היה פעיל ציוני בארץ ישראל, גואל אדמות, ממייסדי נתניה ואבן יהודה, מפעילי "בני בנימין" ויו"ר הבנק "בני בנימין", מראשי ענף הפרדסנות ושיווק פרי הדר.

## קורות חיים
נולד בפתח תקווה לאהרון לייב מכנס, איש העלייה הראשונה וממייסדי פתח תקווה, ולחיה שרה, בת אשר זליג בלום, אף הוא ממייסדי פתח תקווה. למד בבית הספר יק"א פיק"א בפתח תקווה. בשנת 1921 נישא לאפרת, בת אריה לייב גיסין ולאה לבית אוסטשינסקי, ממתיישבי פתח תקווה.

בשנת 1924 ייסד, יחד עם אחיו משה מכנס, עובד בן עמי ואחרים, את חברת "הנוטע", באמצעותה נגאלו עשרות אלפי דונמים למטרות חקלאות ולבנייה עירונית. באותה שנה גאלה החברה אלפי דונמים סמוך לחוף הים בשרון ועליהם הוקמה העיר נתניה. ביוזמת חברת "הנוטע" ייבשה ממשלת המנדט את הביצות שבאזור ובעקבות זאת הוכשרו עשרות אלפי דונמים באזור להתיישבות. בשנת 1930 הקימה חברת "הנוטע" את "החברה לפיתוח חוף נתניה בע"מ", שעסקה בפיתוח נתניה. עוד מפעולותיו בחברת "הנוטע": גאולת שטחים נרחבים ביהודיה (יהוד), כ-2000 דונם מאדמת צפריה שבהם ניטעו פרדסי פרי הדר, 7000 דונם קרקע בשרון שעליהם הוקמה אבן יהודה, 5000 דונם מאדמת שפרעם לצורך בנייה עירונית.

תחום נוסף שעסק בו מכנס היה ענף הפרדסנות ושיווק פרי הדר. בשנת 1932 יסד, יחד עם פרץ פסקל, את אגודת הפרדסנים "בוסתן". בשנת 1939 השתתף ביסוד "פרדס סינדיקט" וכיהן בו כחבר הוועד הפועל עד 1946. ב-1946 רכש עם אחיו משה מכנס את חברת "הדרי יפו" לשיווק פרי הדר. היה חבר הנהלת מרכז התאחדות האיכרים.

מכנס היה המנהל הכללי של משרד המיעוטים, שפעל לתקופה של כשנה בשנים 1948 ו-1949.

מכנס היה מפעילי "בני בנימין" וכיהן כיו"ר מועצת הבנק של "בני בנימין".

נפטר בתל אביב בשנת 1954, ונקבר בבית הקברות סגולה בפתח תקווה. לאחר פטירתו נקראו על שמו רחובות בנתניה ובפתח תקווה. נכדו של אחיו יצחק, כדורגלן העבר גד מכנס, קרוי על שמו.

## קישורים חיצוניים
* 

## הערות שוליים

קטגוריה:אנשי היישוב ילידי הארץ
קטגוריה:בוגרי בית הספר פיק"א
קטגוריה:נתניה: מייסדים
גד
קטגוריה:גואלי אדמות בארץ ישראל
קטגוריה:פרדסנים
קטגוריה:פעילי ציבור ישראלים
קטגוריה:משפחת אוסטשינסקי
קטגוריה:מייסדי מושבות בארץ ישראל
קטגוריה:משפחת גיסין
קטגוריה:אישים הקבורים בבית הקברות סגולה
קטגוריה:ישראלים שנולדו ב-1893
קטגוריה:ישראלים שנפטרו ב-1954
אביגייל רוז

**אביגייל רוז** (נולדה ב-1986) היא זמרת ויוצרת ישראלית.

## ביוגרפיה
בשנים 2004–2005 למדה רוז בבית הספר רימון ללימודי ג'אז ומוזיקה קלה.

בשנת 2008 הוציאה את אלבומה הראשון, "מלחמה יומיומית", בהפקתו המוזיקלית של יוני בלוך. האלבום הכולל את הסינגלים "ואולי" ו"מלחמה יומיומית", שזכו להצלחה רבה.

בשנת 2009 הקליטה בדואט עם אדם בן אמיתי את השיר "את לא יודעת", שזכה להשמעות רבות בתחנות הרדיו. השיר נכלל באלבומו של בן אמיתי "קעקוע", שיצא בשנת 2011.

בשנת 2011 הוציאה את אלבומה השני, "חצי נחמה", הכולל את הסינגלים "עוד מחכה לאחד" ו"חצי נחמה". השיר "עוד מחכה לאחד" הוא גרסת כיסוי לשירם של אהוד מנור וסשה ארגוב, שביצעה במקור עפרה חזה. השיר בביצועה של רוז נכלל גם באלבום "מסע אספלט", שיצא באותה שנה, וכולל גרסאות כיסוי של אמנים שונים לשיריו של ארגוב.

בשנת 2013 הוציאה את אלבומה השלישי "הפרעות", הכולל את הסינגלים "עננים" ו"א.ה.ב.ה.". האלבום, שהופץ כ"אלבום בוטיק", יצא ב-500 עותקים חתומים וממוספרים בלבד, ונמכר בהופעות ובעמוד הפייסבוק של רוז. בשנת 2018 הקליטה מחדש את השיר "עוד מחכה לאחד" של עפרה חזה עבור אלבום המחווה "קול הנשמה: שרים עפרה חזה".

ב-25 באפריל 2021 הוציאה את הדואט "לא התכוונו לעכשיו" עם הזמר גיל בר הדס, מתוך אלבומו "נסיעות ארוכות".

### חיים אישיים
רוז היא בתם של הסופרת והמשוררת תלמה אליגון-רוז ויורם רוז, מנכ"ל כנרת זמורה ביתן ונכדתה של העיתונאית והעורכת עפרה אליגון.

## דיסקוגרפיה
### אלבומים

### סינגלים

## קישורים חיצוניים
* 

* אביגייל רוז, באתר קיוב
* 
* דור בביוף, ביקורת מוזיקה: "הפרעות", אלבומה השלישי של אביגייל רוז, מספק פופ ישראלי מעולה, באתר "אנשי הספר", 3 באוגוסט 2013
* 

קטגוריה:זמרות-יוצרות ישראליות
קטגוריה:זמרים-יוצרים ישראלים
קטגוריה:זמרות ישראליות
קטגוריה:זמרים ישראלים
קטגוריה:בוגרות רימון בית ספר למוסיקה
קטגוריה:בוגרי רימון בית ספר למוסיקה
קטגוריה:ישראליות שנולדו ב-1986
קטגוריה:ישראלים שנולדו ב-1986
4X

**4X** היא תוכנית נונסנס ישראלית ששודרה בחברת yes. הסדרה עלתה לשידור ב-21 באוגוסט 2011. ארבעה חברים בני 25-21 מוציאים לפועל את כל הרעיונות והפנטזיות הפרועות שלהם.

## התוכנית
ארבעה חברים שהתכנסו יחדיו על מנת לייצר שילוב של נונסנס רחוב קיצוני במיוחד, עם אלמנטים כואבים מעולמות הג'קאס.

יוצרי הסדרה בחרו לבחון את קצה גבול היכולת של עצמם ולהציג סיטואציות הזויות ואת ההתמודדות של עוברי האורח והרשויות עם המצב.
בין ההתרחשויות: רכב עמוס גנגסטרים העוצר בחריקת בלמים כשגופה נזרקת מתוכו; בחור שקיים יחסים עם בובת מין מגיע עירום לבית החולים לצורך הפרדה בינו לבין הבובה שנתקעה על איבר מינו; אחד הנכנס לכוורת דבורים בעירום כדי להוציא צנצנת דבש, ועוד.

## הדמויות
* **רמין יוסיפוף** – הפצצה השקטה, מאוד מופנם וקשה להבין על מה הוא חושב ומה הוא מרגיש, אבל כשהוא נכנס לפעולה קשה לעצור אותו.
* **קרול ארקליאן** – המטורף האמיתי, אין לו גבולות במה שהוא מכניס לפה ובמה שהוא מוכן לעשות.
* **גבריאל חנומוב** – השמן והמצחיק של החבורה. בעל אישיות כובשת, ששום דבר לא יכול לעצור אותו, אפילו לא כאב.
* **אלנור אלייב** – המנהיג הטבעי של החבורה, נראה ומרגיש כמו השפן הפחדן אבל יש לו ביצים ואומץ אין סופי.

## קישורים חיצוניים
* 
* 
* 
* 

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סדרות טלוויזיה ישראליות שעלו לשידור בשנת 2011
קטגוריה:תוכניות מציאות ישראליות
קטגוריה:yes הטלוויזיה בלוויין: תוכניות וסדרות
מרדכי בן דרור (עסקן)

[ממוזער|300x300 פיקסלים|שנת [1935 (תרצ"ה) הייתה שנה של גאות ביבולי הפרדסים, התווספו חברים רבים לאגודת "האורז", והאגודה התפרשה גם למושבות הדרום. התמונה היא מהאסיפה הכללית שהתקיימה באותה השנה בפתח תקווה. נוכחים בה הצוות המוביל, ההנהלה והמועצה. הצוות המוביל יושב במרכז השולחן, ביניהם:מרדכי בן דרור, מנהל האגודה (לפניו ניירות), ועל ידו יצחק ברלוביץ עם העניבה.]]
**מרדכי בן דרור** (1898 – פברואר 1991) היה מראשי הציבור בפתח תקווה ויו"ר מכבי ישראל.

## ביוגרפיה
נולד בשם **מרדכי פריימן** בעיר אפטא שבפולין לשמואל יעקב ובלה פריימן. בצעירותו קיבל חינוך תורני וחינוך כללי. בשנת 1911 עלה עם משפחתו לארץ ישראל והיא התיישבה בפתח תקווה. סייע לאביו שיסד במושבה בית חרושת לגזוז. בשנת 1918 התנדב לגדוד העברי ושירת בו כשלוש שנים. בשנת 1921 שב לפתח תקווה ועסק בענף פרי ההדר. כיהן כיו"ר אגודת "האורז" והיה מפקח ראשי באגודת 'פרדס'. היה מראשי הציבור בפתח תקווה ופעיל בתחומים אזרחיים וביטחוניים שונים.
ממוזער|מגרש של מכבי אבשלום פתח תקווה על שמו של בן-דרור
בן דרור היה פעיל מרכזי ב"מכבי". במשך כעשרים וחמש שנה היה יו"ר "מכבי-אבשלום" בפתח תקווה. בשנת 1947 נבחר ליו"ר מכבי. היה נציג מכבי בהנהלת הסתדרות הציונים הכלליים.

## משפחתו
בשנת 1921 נישא לצפורה סטור, בת נווה צדק. שני בניו, שמואל בן דרור וישראל בן דרור, הם כדורגלני עבר ידועים. גם כמה מנכדיו וניניו כדורגלנים בולטים, ובהם: גד בן דרור, אמנון בן דרור ואילן בן דרור. נכדו הוא אהוד (אדי) בן דרור, שעל שמו הוקמה על ידי משפחתו עמותת אדי לעידוד תרומת איברים.

## קישורים חיצוניים
* ; 

## הערות שוליים

קטגוריה:פתח תקווה: אישים
קטגוריה:ישראלים ילידי פולין
קטגוריה:אנשי העלייה השנייה
מרדכי
קטגוריה:אישים הקבורים בבית הקברות סגולה
קטגוריה:ישראלים שנולדו ב-1898
קטגוריה:ישראלים שנפטרו ב-1991
דלתא 3000

ה**דלתא 3000** היה משגר לוויינים אמריקאי ששימש ל-35 שיגורים בין 1975 ל-1989. הטיל הוא בן לסדרת טילי הדלתא. לטיל היו מספר גרסאות, כל גרסה הייתה בעלת מספר זיהוי בן 4 ספרות כשהספרה הראשונה היא 3.

השלב הראשון של המשגר היה שלב Extended Long Tank Thor בעל מנועי RS-27 (ששימש גם בדלתא 2000), לו נוספו שלושה או תשעה מאיצים מסוג קסטור-4 (במקום הקסטור-2 המיושן ששימש בטילי דלתא קודמים) להגדלת יכולת הנשיאה.

לשלב שני היו שתי אופציות: או שלב דלתא P ששימש בטילי דלתא קודמים או שדרוג של השלב שנקרא דלתא K. במספר שיגורים נוסף גם שלב שלישי מסוג סטאר-37D או 37E או 48B.

שיגורי הדלתא 3000 בוצעו או ב-LC-17 מנמל החלל קייפ קנוורל או ב-SLC-2W מבסיס חיל האוויר ונדנברג. מתוך 35 שיגורים שניים נכשלו ואחד נכשל חלקית (לא הביא את הלוויין למסלול הרצוי).

## ראו גם
*משגר לוויינים

## קישורים חיצוניים

* Encyclopedia Astronautica Delta 3000 (אנגלית)

קטגוריה:סדרת טילי דלתא
תור-אייבל

ה**תור-אייבל** (באנגלית: **Thor-Able**) היה משגר אמריקאי ששימש לשיגור לוויינים וניסוי רכבי חדירה לאטמוספירה בין השנים 1958 ל-1960. המשגר כלל בדרך כלל שני שלבים. השלב הראשון היה טיל תור והשלב השני היה שלב מסוג אייבל. במספר שיגורים נוסף השלב השלישי אלטאיר 1. המשגר הוא בן למשפחת טילי התור ואחד מאבות טילי הדלתא.

16 שיגורים בוצעו. תשעה שיגורים לטיסה תת-מסלולית לניסוי רכבי חדירה לאטמוספירה ושבעה לשיגור לוויינים למסלול סביב כדור הארץ. שישה שיגורים נכשלו אך בשלושה מתוך שיגורים אלו הכשל נבע מהוספת שלב האלטאיר השלישי. כל 16 השיגורים בוצעו ב-LC-17A מנמל החלל קייפ קנוורל. מ-7 שיגורים עם מטרה להביא לוויין למסלול 4 נכשלו.

## קישורים חיצוניים

* רשימת שיגורים
* Encyclopedia Astronautica Thor Able 

קטגוריה:סדרת משגרי תור
דלתא 4000

ה**דלתא 4000** היה משגר לוויינים אמריקאי ששימש לשני שיגורים ב-1989 וב-1990. הטיל הוא בן לסדרת טילי הדלתא. לטיל היו מספר גרסאות, כל גרסה הייתה בעלת מספר זיהוי בן 4 ספרות כשהספרה הראשונה היא 4. עם זאת הגרסה היחידה ששוגרה היא דלתא 4925. לבניית הטיל השתמשו בחלקים ישנים של טילי דלתא קודמים שהחלו לצאת משירות וחלקים מהדלתא 6000 (גרסה של הדלתא 2) שרק נכנס אז לשירות.

השלב הראשון של המשגר היה שלב Extended Long Tank Thor ששימש בדלתא 1000 בעל מנוע RS-27 לו נוספו תשעה מאיצים מסוג קסטור-4A (שיפור של הקסטור-4 ששימש בדלתא 3000). השלב השני היה שלב דלתא K. בשלב שלישי שימש שלב סטאר-48B.

שני שיגורי הדלתא 4925 בוצעו ב-LC-17B מנמל החלל קייפ קנוורל והושלמו בהצלחה.

## ראו גם
*משגר לוויינים

## קישורים חיצוניים

* Encyclopedia Astronautica Delta 4000 (אנגלית)

קטגוריה:סדרת טילי דלתא
תור-אייבלסטאר

ה**תור־אייבלסטאר** (באנגלית: **Thor-Ablestar**) שנקרא גם **תור־אפסילון** היה משגר אמריקאי ששוגר 19 פעמים בין השנים 1960 ל־1965. המשגר כלל שני שלבים: השלב הראשון היה טיל תור והשלב השני היה שלב מסוג אייבלסטאר. הטיל הוא בן למשפחת טילי התור ונגזרת של משגר התור־אייבל.

השלב השני, שלב האייבלסטאר, היה שלב אייבל שהוגדל ושופר כדי שיוכל לשאת מטענים כבדים יותר למסלול. השלב שופר כך שמנועו יוכל להידלק ולהיכבות מספר פעמים וכך היה למשגר הראשון שתוכנן כך שיוכל לשאת מספר מטענים למסלולים שונים.

19 שיגורים בוצעו. 6 שיגורים נכשלו ובשיגור נוסף רק אחד המטענים השתחרר מהטיל. לטיל היו שתי גרסאות. לתור־אייבלסטאר 1 היה מנוע DM-21 בשלב הראשון ומנוע AJ-10-104 בשלב השני. לתור־אייבלסטאר 2 היה טיל תור DSV-2A כשלב ראשון ומנוע AJ-10-104D בשלב השני. התור־אייבלסטאר 1 שוגר ב־LC-17 מנמל החלל קייפ קנוורל והתור־אייבלסטאר 2 שוגר ב־LC-75-1 מפוינט ארגואלו, כיום SLC-2 בבסיס חיל האוויר וונדנברג.

## קישורים חיצוניים

* רשימת שיגורים
* Encyclopedia Astronautica Thor Able-Star 

## הערות שוליים

קטגוריה:סדרת משגרי תור
גלוסיטיס

**גלוסיטיס** היא דלקת של הלשון. בגלוסיטיס הלשון מתנפחת ומשנה את צבעה, פטמות הלשון יכולות להיעלם והלשון תראה חלקה. תיתכן גלוסיטיס ללא כאב כלל אך לעיתים המצב גורם לכאב ותחושת חוסר נוחות בפה. במצבים מסוימים גלוסיטיס יכולה להוביל להתנפחות הלשון עד כדי חסימת נתיב האוויר אז מדובר במצב חירום רפואי. גלוסיטיס בדרך כלל מגיבה היטב לטיפול אם הגורם לדלקת מוסר. סיבות לגלוסיטיס יכולות להיות על רקע אנמי (אנמיה ממארת, חסר ברזל), על רקע חסר בוויטמינים מקבוצת B וזיהומים שונים.

## קישורים חיצוניים

* 

קטגוריה:מחלות חלל פה, בלוטות רוק ולסתות
קטגוריה:דלקת
זיוה בן דרור

**זיוה בן דרור** (1936 – 24 ביוני 2025) הייתה אשת ציבור שכיהנה כראש מועצת אבן יהודה בין השנים 1989–1993 וכיו"ר "עמותת בן דרור".

## ביוגרפיה
נולדה בארץ ישראל המנדטורית ליוסף ושרה שניידר. באמצע שנות ה-50 נישאה לישראל בן דרור. בשנת 1957 עברה להתגורר באבן יהודה. בשנת 1961 הקימה עם בעלה את קייטנת גבעת הילדים, שפעלה בביתם במשך כארבעים שנה. ביתם שימש מקום מפגש לחברי נבחרת ישראל בכדורגל שהתארחו בו מדי יום העצמאות.

עסקה בהוראה בבית הספר היסודי במועצה. ב-1969 נבחרה למועצה המקומית באבן יהודה מטעם רשימת גח"ל ובמקביל החלה לפעול בפורומים שונים לקידום מעמד האישה.

בשנת 1989 נבחרה לראשות מועצת אבן יהודה כנציגת הליכוד, והייתה בכך לאישה הראשונה בישראל שנבחרה בבחירות ישירות לראשות רשות מקומית.

לאחר מות בעלה הקימה את "עמותת בן דרור ע"ש ישראל בן דרור" המעניקה מלגות לספורטאים מצטיינים צעירים.

בין נכדיה, שחקנית הכדורסל ליעד סואץ-קרני.

נפטרה ב-24 ביוני 2025, והובאה למנוחות בבית העלמין באבן יהודה.

## הערות שוליים

קטגוריה:פעילות חברתיות ישראליות
קטגוריה:פעילים חברתיים ישראלים
זיוה
קטגוריה:נשות חינוך ישראליות
קטגוריה:אנשי חינוך ישראלים
קטגוריה:ראשי מועצת אבן יהודה
קטגוריה:נשים בראשות מועצות מקומיות בישראל
קטגוריה:ראשי רשויות מקומיות מטעם הליכוד
קטגוריה:יושבי ראש ונשיאי עמותות
קטגוריה:מייסדות עמותות ישראליות
קטגוריה:מייסדי עמותות ישראלים
קטגוריה:יזמות חברתיות ישראליות
קטגוריה:יזמים חברתיים ישראלים
קטגוריה:אישים הקבורים באבן יהודה
קטגוריה:ישראליות שנולדו ב-1936
קטגוריה:ישראלים שנולדו ב-1936
קטגוריה:ישראליות שנפטרו ב-2025
קטגוריה:ישראלים שנפטרו ב-2025
תור-אג'ינה

ה**תור־אג'ינה** (באנגלית: **Thor-Agena**) היה משגר בעל מספר גרסאות. הטיל השתמש בטיל תור כשלב ראשון ובשלב אג'ינה כשלב שני. הטיל הוא בן למשפחת טילי התור ובן דוד של טיל התור־דלתא שהיה הטיל הראשון במשפחת טילי הדלתא. השיגור הראשון בוצע בינואר 1959 אך נכשל. השיגור הראשון שהצליח בוצע ב־28 בינואר 1959 והביא את הלוויין דיסקוברר־1 למסלול.

## שימושים
אחד משימושיו של התור־אג'ינה היה שיגור לווייני הריגול במסגרת מיזם קורונה האמריקניים עבור ה־CIA בין יוני 1959 לינואר 1968. בשנת 1962 לדוגמה, שוגרו 24 טילי תור־אג'ינה שכיום ידוע כי בראשם היו לווייני ריגול אמריקניים.

הלוויין הקנדי הראשון (Alouette 1) שוגר על גבי משגר תור־אג'ינה B.

## גרסאות
### תור־אג'ינה A
*16 שיגורים בין ה־21 בינואר 1959 ל־13 בספטמבר 1960.
*לוויין הריגול דיסקוברר־14 (חלק מתוכנית קורונה) שוגר באמצעות תור־אג'ינה A. ב־19 באוגוסט 1960 קלטת שצילם הלוויין חזרה לכדור הארץ בתוך קפסולה מיוחדת שנתפסה באוויר על ידי מטוס C-119. הקלטת הייתה קלטת הצילומים הראשונה שחזרה בהצלחה ממסלול סביב כדור הארץ ותפיסת הקפסולה הייתה התפיסה האווירית הראשונה של חפץ שהגיע ממסלול סביב כדור הארץ.

### תור־אג'ינה B
*שיגור מוצלח ראשון בוצע ב־12 בנובמבר 1960, שיגר את הלוויין **דיסקוברר־17**.
*שיגור אחרון בוצע ב־15 במאי 1966, שיגר את הלוויין **נימבוס 2**.

### תור־אג'ינה D
*שוגר לראשונה ב־28 בינואר 1962.
*שוגר פעם אחרונה ב־17 בינואר 1968.

## קישורים חיצוניים

* Encyclopedia Astronautica Thor Agena A 
* Encyclopedia Astronautica Thor Agena B 
* Encyclopedia Astronautica Thor Agena D 
* רשימת שיגורים

קטגוריה:סדרת משגרי תור
ג'ניפר בילס

**ג'ניפר בילס** (באנגלית:** Jennifer Beals**; נולדה ב-19 בדצמבר 1963) היא שחקנית אמריקאית. מוכרת בשל משחקה בדרמה המוזיקלית הפופולרית "פלאשדאנס" ובסדרת הדרמה "ישנן בנות".

## ביוגרפיה
בילס נולדה בשכונת סאוט' סייד שבשיקגו לג'יין, מורה, ולאלפרד בילס, בעל חנות מצרכים ממוצא אפרו אמריקאי. בילס גדלה לצד שני אחים, אביה נפטר כאשר הייתה בת 9. רצתה להפוך לשחקנית לאחר שצפתה במספר מחזות ובהופעתה של השחקנית ג'ואן אלן. לבילס תואר בספרות אמריקאית מ"אוניברסיטת ייל", בה למדה.

## קריירת משחק
### בקולנוע
פרצה לתודעה ב-1983 בדרמת המחול המוזיקלית "פלאשדאנס" בתפקיד רקדנית הברים האקזוטית אלכסנדרה אוונס, בילס קיבלה את התפקיד כשעוד הייתה תלמידה ב"ייל" והועמדה עליו לפרס גלובוס הזהב להופעה המוזיקלית/קומית הטובה ביותר. לאחר מכן הקדישה את מרב זמנה ללימודים והופיעה רק בסרט אחד, פנטזיית האימה "הכלה" לצידו של זמר הרוק סטינג. ב-1989 הופיעה לצידו של ניקולס קייג' בקומדיית הערפדים השחורה "נשיקה נשיכה".

ב-1994 שיחקה בדרמת העיתונות "גברת פארקר והחוג המרושע" וב-1995 בקומדיה העצמאית "ארבעה חדרים" בתור אנג'לה בעלילת החלק השני בחדר 404 ובסרט המתח "האישה שלבשה כחול" בתור דפני מונט, הנעדרת אותה מחפש הבלש איזי רולינס (דנזל וושינגטון). ב-2002 שיחקה בקומדיה "רוג'ר דוג'ר" לצידם של אליזבת' ברקלי וג'סי אייזנברג בהופעת הפריצה שלו.

ב-2003 השתתפה בילס בדרמת בתי המשפט "משחק המושבעים" בתור חברת המושבעים ונסה לאמבק.

ב-2006 שיחקה במותחן האימה "הטינה 2" בתפקיד טריש הגרה עם בעלה החדש בבלוק המקולל בשיקגו.

ב-2010 הופיעה בילס במותחן הפעולה הבדיוני "הנבחר" בתור קלאודיה הפילגש העיוורת של המפיונר קרנגי (גארי אולדמן).

בשנת 2016 שיחקה בעונה השלישית של סדרת הדרמה הרפואית "משמרת לילה" בתפקיד סיד ג'נינגס. בשנת 2017 שיחקה לצד זואי דויטש בסרט הדרמה הבלשי "לפני שאפול" בבימויה של ריי רוסו-יאנג.

ב-2022, שיחקה בסרט הקולנוע הנערה הכי בת-מזל בעולם.

### בטלוויזיה
התחילה את דרכה בסדרות טלוויזיה באופרת הסבון "כביש מליבו 2000" לצידה של דרו ברימור. בשנת 2000 היא הצטלמה בסרט טלוויזיה על חייה של אמנדה אמריקה דיקסון וגילמה את התפקיד הראשי.

התפרסמה באופן נרחב בעולם כאשר הובילה את קאסט סדרת הדרמה הגאה "ישנן בנות" במשך שש עונות הסדרה, בסדרה גילמה את האוצרת הלסבית בט פורטר. ב-2019 חזרה והשתתפה בסדרת ההמשך .

ב-2009 השתתפה בתפקיד משני בסדרת הדרמה "שקר לי" בתור הפרקליטה זואי לנדאו, אשתו לשעבר של המומחה להבעות הפנים קאל לייטמן (טים רות'). ב-2011 שיחקה בסדרת המשטרה "הקוד של שיקגו" בתפקיד השוטרת הקשוחה טרסה קולבין.

ב-2017, בילס גילמה בסדרת חטופה (סדרת טלוויזיה) (Taken) את תפקיד מנהיגת קבוצה קטנה של סוכני ממשלה שעברו הכשרה מיוחדת למבצעים מיוחדים.

## חיים אישיים
אביה החורג של בילס אדוארד כהן הוא יהודי, היא מגדירה עצמה כיום כבודהיסטית. היא הייתה נשואה במשך עשר שנים לבמאי אלכסנדר רוקוול, איתו עבדה בסרט "ארבעה חדרים".

בשנת 2005 ילדה בילס את בתה הביולוגית היחידה מבעלה השני, היזם הקנדי קן דיקסון.

## פילמוגרפיה
### קולנוע

### טלוויזיה
* כביש מליבו 2000 (1992)
* ישנן בנות (2004–2009)
* שקר לי (2009–2011)
* הקוד של שיקגו (2011)
*רופא האספסוף (2013-2012)
*הוכחה (2015)
*משמרת לילה (2016)
*חטופה (2018-2017)
*היצור מן הביצה (2019)
*ישנן בנות: הדור הבא (2019-הווה)
*הספר של בובה פט (2021-הווה)

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה אפרו-אמריקאיות
קטגוריה:אמריקאים שנולדו ב-1963
קטגוריה:אמריקאיות שנולדו ב-1963
יאקוב פיליפ האקרט

**יאקוב פיליפ האקרט** (בגרמנית: **Jacob Philipp Hackert**; 15 בספטמבר 1737 – 28 באפריל 1807) היה צייר נוף מברנדנבורג, אשר יצר את מרבית עבודותיו באיטליה.

## ביוגרפיה
האקרט נולד בפרנצלאו ואת מלאכת הציור למד עם אביו פיליפ, שהיה צייר דיוקנאות ובעלי חיים, ודודו.

בשנת 1758 נסע ללמוד באקדמיה לאומנות בברלין (Akademie der Künste) ומשם המשיך לפומרניה שהייתה תחת שלטון שוודי ולסטוקהולם בהן יצר בעיקר ציורי קיר.

בשנים 1765-1768 הוא שהה בפריז עם האמן השווייצרי, בלת'זר אנטון דנקר (Balthasar Anton Dunker), בשנים הללו הוא התמקד בציור בצבעי גואש, ופגש את קלוד ז'וזף ורנה שהיה צייר נוף ידוע והיווה עבורו מקור השראה.

בשנת 1768 האקרט עזב את פריז, יחד עם אחיו גיאורג, ויצא לאיטליה. הוא ביסס את עצמו כצייר בעיקר ברומא ונאפולי, שם יצר מספר נכבד של עבודות עבור סר ויליאם המילטון. הוא נסע בכל רחבי איטליה וצבר מוניטין כצייר נוף מוכשר.

בשנת 1786 האקרט החל לעבוד עבור פטרונו פרננדו הראשון, מלך שתי הסיציליות בנאפולי. הוא המליץ על הקמתה של מעבדה לשיקום ציורים במוזיאון הלאומי של קאפודימונט, ופיקח על העברת אוספי "פרנזה" מרומא לנאפולי.
בשלב זה להאקרט היה מוניטין בינלאומי, והוא זכה להזמנות מיקטרינה הגדולה מרוסיה, המלך לואי השישה עשר מצרפת ומנהיגים נוספים. בזמן ביקורו של גֶתה בנאפולי בשנת 1786, הוא והאקרט הפכו לחברים.

בשנת 1799 האקרט עבר לפירנצה. הוא נפטר בשנת 1807 בסן פייטרו די קארגי, בסמוך לפירנצה. גתה כתב את הביוגרפיה הראשונה על האקרט בשנת 1811.

## גלריית יצירות

קובץ:Hackert, Feuerwerk auf der Engelsburg in Rom, 1775.jpg|"זיקוקים מעל טירת סנטאנג'לו ברומא" (1775), גואש, 447x582 מ"מ
קובץ:Hackert, Marina Piccola in Sorrent, 1794.jpg|"מרינה פיקולה בסורנטו" (1794), שמן על בד, 143x222 ס"מ
קובץ:Hackert, Landschaft mit dem Sanktuarium von Loreto bei Ancona-Marche, 1776.jpg|"נוף עם רועה במנוחה" (1776), שמן על בד, 124x169 ס"מ
קובץ:Hackert, Die Zerstörung der türkischen Flotte in der Schlacht von Tschesme, 1771.jpg|"חורבן הצי הטורקי בקרב צ'סמה" (1771), שמן על בד, 162.5x220 ס"מ
קובץ:Hackert, Villa des Maecenas und Wasserfälle in Tivoli, 1783.jpg|"טירת מאיקנס והמפלים בטיבולי" (1783), שמן על בד, 121.5X169 ס"מ
קובץ:Hackert, Das Herkulaner Tor in Pompeji, 1794.jpg|"שער הרקולנאום בפומפיי" (1794), גואש, 850x580 מ"מ
קובץ:Hackert, Blick auf die Ruinen von Pompeji, 1799.jpg|"מבט על הריסות פומפיי", ציור שמן על קנבס, 1799. הציור מתאר את שרידיה של העיר פומפיי, וברקע הר הגעש וזוב, שבהתפרצותו ב-24 באוגוסט 79 לספירה נחרבה העיר.


## קישורים חיצוניים

* Hackert, Jacob Philipp 
* ציוריו של האקרט באתר monumente-online 

קטגוריה:גרמנים שנולדו ב-1737
קטגוריה:גרמנים שנפטרו ב-1807
קטגוריה:ציירים איטלקים במאה ה-18
קטגוריה:ציירים איטלקים במאה ה-19
אוטה פאוול

**אוטה פאוול** (בצ'כית: **Ota Pavel**; 2 ביולי 1930 – 31 במרץ 1973) היה עיתונאי ושדרן ספורט וסופר יהודי-צ'כי, אשר כתב ספרים בנושא ספורט וביוגרפיות.

## ביוגרפיה
פאוול נולד בשם **אוטו פופר** בפראג בשנת 1930, כבן שלישי למשפחת פופר. האב היה סוכן מכירות יהודי, האם נוצרייה. המשפחה ניהלה אורח חיים חילוני, נהגה לחגוג את החגים הנוצריים והיהודיים גם יחד, וראתה בצ'כיה מולדת. בילדותו נהג פאוול להשתתף במסעות דייג, וכך הכיר את עולם המים, בעלי חיים ימיים ומלאכת הדייג; בערוב ימיו יצורי המים ואמנות הדייג היוו יסוד עיקרי בסיפוריו.

במלחמת העולם השנייה, סבתו מצד אביו נשלחה אל תאי הגזים, ואילו אביו ושני אחיו הוגלו בתחילה לגטו טרזין ואחר כך למחנה הריכוז מאוטהאוזן. פאוול נותר עם אמו הנוצרייה כאזרח חופשי, והצניע את עובדת היותו בן לאב יהודי. בתום המלחמה חזרו אביו ושני אחיו ממחנה הריכוז. המשפחה שינתה את שמה מפופר לפאוול (פאוול הוא שם צ'כי ואילו פופר הוא שם בעל צליל גרמני).

## כתב ספורט
לאחר המלחמה, הפך פאוול לשחקן הוקי קרח מצטיין בקבוצת הנוער של ספרטה פראג, אך מחלה קטעה את הקריירה שלו כשחקן פעיל, והוא הפך לזמן קצר למאמן בקבוצת הנוער של ספרטה פראג.

בשנת 1949 המליץ לו ידידו ארנושט לוסטיג להתמקד בכתיבה, והוא הפך לשדר ספורט ברדיו של צ'כוסלובקיה. 

בשנת 1955 הוא שינה את שמו הפרטי מאוטו לאוטה פאוול. 

ב-1956 החל לעבוד כעיתונאי ספורט בכתב העת הצ'כי "סטדיום" (אצטדיון), ובו כתב מאמרים קצרים בנושאי ספורט. באותן שנים צ'כוסלובקיה הייתה מדינה קומוניסטית ועל אזרחיה הרגילים היו הגבלות יציאה מארצם; אך פאוול, בזכות היותו כתב ספורט, זכה לבקר במדינות המערב.

## מחלתו
בשנת 1964, במהלך אולימפיאדת החורף באינסברוק, החל להראות סימנים של מחלת נפש, ואובחן כלוקה בהפרעה דו־קוטבית. בשנת 1966 מצבו הנפשי הידרדר והוא החל לקבל טיפולים נפשיים ואף התאשפז מרצונו בבתי חולים.

בשנת 1971 יצא לאור בצ'כוסלובקיה קובץ סיפורים דק פרי עטו, "מות האיילות היפות." זהו קובץ הסיפורים היחיד שהתפרסם בימי חייו, ומופיע גם בספר "צלופחי הזהב" לאחר מותו. מסוף שנות השישים עד מותו, במהלך מחלתו, כתב את כל סיפוריו הליריים החשובים, שהתפרסמו לאחר מותו בספר "צלופחי הזהב". 

בשנת 1973 שם פאוול קץ לחייו, ונקבר בבית הקברות היהודי החדש בפראג ליד אביו.

## ספריו שתורגמו לעברית
* אוטה פאוול, **צלופחי הזהב**, תרגום מצ'כית לעברית: רות בונדי, זמורה ביתן, 1990.

## קישורים חיצוניים

* 
* אבנר שץ, עצב ארור בן אלפיים
* חוות דעת על צלופחי הזהב

קטגוריה:סופרים יהודים צ'כים
קטגוריה:עיתונאים יהודים צ'כים
קטגוריה:מתמודדים עם מגבלה נפשית
קטגוריה:מתאבדים: סופרים
קטגוריה:עיתונאי ספורט
קטגוריה:שדרני ספורט
קטגוריה:פרשני ספורט יהודים
קטגוריה:צ'כוסלובקיה: אישים בספורט
קטגוריה:צ'כים שנולדו ב-1930
קטגוריה:צ'כים שנפטרו ב-1973
אנו נושאים לפידים

"**אנו נושאים לפידים**" הוא שיר חנוכה ציוני אשר נכתב בשנות השלושים המוקדמות על ידי אהרן זאב והולחן בידי מרדכי זעירא.
השיר מושר בטקסים ציוניים רשמיים שונים.

## יצירת השיר
מילות השיר נכתבו על ידי אהרן זאב, משורר ומחנך באחד מבתי החינוך של זרם העובדים, ולימים קצין חינוך ראשי בצה"ל, למצעד חנוכה שהונהג שם.
ברבות הימים זכה הזמר להצלחה והפך לשיר חנוכה כללי ומקובל. השיר מושר מדי שנה בעת הדלקת המשואות ביום העצמאות בהר הרצל. לעיתים המנגינה מנוגנת במצעדים צבאיים בישראל בנוסף למארש צה"ל.

## תוכן השיר

השיר בכללו מתאר עבודה קשה ומאומצת עד ההגעה למטרה ("בסלע חצבנו עד דם ויהי אור").

מקובל לראות במילות השיר תכנים חילוניים מובהקים, אשר כופרים במסורת הדתית ובכללם:
*המילים **"נס לא קרה לנו, פך שמן לא מצאנו"** חוזרות על עצמן לאורך השיר מספר פעמים כדי להדגיש את אי התערבות האל בנעשה.
*בסיום השיר מופיעות המילים **"בסלע חצבנו עד דם, ויהי אור"**, כדי לקרוא תיגר על סיפור הבריאה התנכ"י בו האור לא נוצר בידי אדם אלא על ידי דבר האלוהים, כשאמר "יהי אור".
*בבית האמצעי מופיע הקטע **"לעמק הלכנו ההרה עלינו, מעיינות האורות הגנוזים גילינו"** כאמירת נגד לצו האלוהי, המופיע בהקשר איסור העלייה להר סיני .

בנימין זרעוני, שהיה מפקד באצ"ל, חיבר גרסה חלופית לשיר, על פי הלחן המקורי, בה הושמטו תכנים אלו והוחלפו בקריאה למרד.

## קישורים חיצוניים

* 
* 
* "כשהמכבים נלחמו בפועלים", נאמן למקור, באתר הספרייה הלאומית
* אנו נושאים לפידים בתרגום לאנגלית, באתר Hebrew Songs

## הערות שוליים

קטגוריה:שירי שנות ה-1930
קטגוריה:שירים בעברית
קטגוריה:שירים שהולחנו על ידי מרדכי זעירא
קטגוריה:שירי חנוכה
קטגוריה:שירים על אור
קטגוריה:ציונות בתרבות
שמואל דויטשלנדר

שמאל|ממוזער|250px|הרב ד"ר שמואל דויטשלנדר
ד"ר **שמואל (ליאו) דויטשלנדר** (או **דייטשלנדר**) (**Leo Deutschländer**; תרל"ט, 1879 - ט' באב תרצ"ה, אוגוסט 1935) היה פדגוג יהודי, עסקן חרדי פעיל ביהדות החרדית לפני השואה, יו"ר קרן התורה וממקימי בית יעקב.

## ביוגרפיה כללית
שמואל (ליאו) דויטשלנדר נולד בשנת תרל"ט (1879) בהונגריה. אביו, הרב נתנאל דויטשלנדר, היה רב ומגיד מישרים בבית הכנסת "אהבת רעים" ומנהל בית הספר "רליגיונס שולה" של הקהילה החרדית עדת ישראל בברלין. סבו, שעל שמו נקרא, היה תלמידו של החתם סופר ורב בעיר פוחוב שבסלובקיה.

דויטשלנדר התייתם מהוריו וגדל בבית יתומים. שירת בצבא בדרגת קצין ולאחר מכן למד באוניברסיטת ברלין, שם קיבל תואר דוקטור.

## עסקנות ציבורית
דויטשלנדר היה עסקן פעיל במגוון רב של תחומים הנוגעים ליהדות החרדית באותה תקופה. לבד מהיותו מחנך הוא עסק רבות בסוגיית החינוך הקשה של התקופה ופעל רבות הן בתרומות והן ברעיונות לקידום החינוך התורני.

### בית יעקב

דויטשלנדר פגש לראשונה את שרה שנירר בתרפ"ד, 1924 בכינוס אגודת ישראל בקרקוב. כיוון שעסק בחינוך בכל רחבי אירופה היה מודע למצב העגום של חינוך הבנות באותה תקופה. מאז אותה פגישה הוא רתם את כל מרצו למען קידום בית יעקב.

ד"ר דויטשלנדר עמל להפוך את בית יעקב למוסד מקצועי שיוכל לעמוד בהצלחה עם שאר מוסדות הלימוד וכך למשוך בנות נוספות. לשם כך הוא הקים את ה'פורטבילדונג'ס קורס', קורס קיץ מרוכז למורות שהתקיים במשך חודשיים ימים בתנאי נופש ונוסד בשנת תרפ"ה, 1925. בקורס זה הוא יצק את התשתית להקמתו של תיכון רשמי וסמינר למורות "בית יעקב" שזכו להכרתו של משרד החינוך הפולני.

בנוסף לכך הוא עבד בשיתוף פעולה יחד עם ד"ר יהודית רוזנבאום באיסוף תרומות עבור בניית בניין חדש לסמינר בית יעקב למורות.

### קרן התורה
ד"ר דויטשלנדר היה פעיל משמעותי באיסוף תרומות לעולם הישיבות וכיסוי חובותיהם. כחלק מפעילות זו עמד בראש קרן התורה, מוסד שעסק בעזרה למוסדות תורה ברחבי העולם.

תפקידו הראשון בקרן היה הצלת הישיבות הגדולות בפולין ובליטא שהיו במצב קשה לאחר מלחמת העולם הראשונה. בפעילות זו הצליח לאסוף מאות אלפי דולרים.

ד"ר דויטשלנדר חולל גם שינוי משמעותי בגישת איסוף התרומות עד כה: נדבנים רבים שלא היו שומרי תורה ומצוות נטו להשפיע על השקפת המוסדות להם תרמו. עקב בעיה זו שתדלנים רבים העדיפו שלא להתרים נדבנים שאינם שומרי תורה על מנת שלא לפגוע ברמה הדתית של המוסד אליו הם מתרימים. דבר זה גרם לרשימה מצומצמת מאוד של נדבנים שומרי תורה ומצוות ומכאן לירידה בתרומות. דויטשלנדר עמד על כך שניתן להתרים גם תורמים אלו אך התעקש שלא לתת להם דריסת רגל במוסד אליו תרמו. דבר זה עודד מאוד את התרומות והיה לעזר רב לעולם התורה.

## לקריאה נוספת
* פרל בניש, **[[שאוני בלבכן]]: חייה ומורשתה של שרה שנירר** (תרגום: רבקה מרגליות, ישראל חיים קצבורג; עיבוד: הרב חיים בניש), ירושלים: פלדהיים, תשס"ו.

## קישורים חיצוניים
* 
* Chaim Shapiro, Dr. Leo Deutschlander: Father of the Bais Yaakov, *Jewish Observer* (in tzemachdovid.org)
* 
* 
* 
* דוד שור, פרטים ביוגרפיים עיקריים בחייו של שמואל דויטשלנדר, מתוך פייסבוק, 28 בדצמבר 2017
*הרב ד"ר שמואל (ליאו) דייטשלנדר ז"ל, הצדק הסוציאלי על פי התורה, מאמר זה פורסם בירחון "בית יעקב" גיליון 75, מנחם-אב תשכ"ה, שנה ו' קובץ י', ונכתב מחדש בתוספת מקורות על ידי אחיינו הרב משה ליב הכהן הלברשטט, יט אדר א' ה'תשעט, באתר ישיבה

קטגוריה:אנשי חינוך חרדים
קטגוריה:בית יעקב: אישים
קטגוריה:סגל הגימנסיה הריאלית העברית בקובנה
קטגוריה:יהודים גרמנים
אוקה (מכונית)

**אוקה** (VAZ 1111, רוסית ВАЗ-1111 Ока) היא מכונית שיוצרה על ידי מפעלים שונים ברוסיה (וקודם בברית המועצות) משנת 1988 עד 2008.

## היסטוריה
תכנון המכונית החל עוד בשנות ה-70 במפעל למכוניות בעיר סרפוחוב. בשנות ה-80 המשך התכנון עבר למפעל אווטוואז בעיר טוליאטי.

תכנון הרכב היה מבוסס על מכוניות דומות של היצרן היפני דייהטסו - Daihatsu Cuore. עיצובה החיצוני והמבנה הכללי של אוקה דמו לאלה של המכוניות היפניות, אך המנוע והמרכב פותחו מחדש.

## מנוע
מנוע בנזין בעל שני צילינדרים וארבע פעימות מקורר מים. מכוניות ראשונות יוצרו רק עם מנוע בנפח 0,644 ליטר, מספק 29,7 כ"ס. באמצע שנות התשעים הוגדל המנוע לנפח 0,749 ליטר עם 33 כ"ס.
היו ניסיונות להתקין גם מנועים אחרים תוצרת סין וגם אוקראינה.

## הפסקת הייצור
ייצור מכוניות מדגם זה באווטוואז הופסק בשנת 1995 אך נמשך במפעל בעיר סרפוחוב (מחוז מוסקבה).
בשנת 2005 הביקוש למכונית זו ירד כתוצאה מהתיישנות טכנולוגית ואי-יכולת להתחרות עם מכוניות מיובאות. גם תקן זיהום אוויר חדש תרם להפסקת הייצור, כי התאמת המנוע לדרישות התקן גרמה להתייקרותה של המכונית. בהתאם לכך החל ייצור מכוניות עם מנוע מתוצרת סין. הייצור הופסק כליל בשנת 2008, בין היתר בעקבות סגירת המפעל.

## גלריה

 File:Oka sport.JPG |Oka Sport 11116
File:SeAZ-11116-50.jpg    |Oka cargo 11116-50
 File:Лада Ока Электро.jpg |Oka electro


## קישורים חיצוניים

קטגוריה:מכוניות מיני
קטגוריה:מכוניות סובייטיות
קטגוריה:דגמי מכוניות שהושקו ב-1988
Rock with You

"**Rock with You**" הוא שיר של הזמר והיוצר מייקל ג'קסון שיצא בנובמבר 1979. השיר היה הסינגל השני מהאלבום "Off the Wall".
השיר הפך ללהיט ענקי בעיקר בארצות הברית כאשר הגיע לראש מצעד הבילבורד והיה לסינגל הרביעי הטוב ביותר לשנת 1980.

## מצעדים ודירוגים

## קישורים חיצוניים

## הערות שוליים

קטגוריה:שירי מייקל ג'קסון
קטגוריה:שירים באנגלית
קטגוריה:בלדות משנות ה-1970
קטגוריה:שירי דיסקו אמריקאיים
קטגוריה:שירי פאנק (Funk) אמריקאיים
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת אפיק רקורדס
שארל שמברלן

**שארל שמברלן** (בצרפתית: **Charles Chamberland**; 12 במרץ 1851 – 2 במאי 1908) היה פיזיקאי ומיקרוביולוג צרפתי שפיתח פילטר חרסינה מיוחד לטיהור נוזלים ממיקרואורגניזמים, שבעזרתו הוכח קיום הווירוסים. שמברלן גילה במקרה את החיסון לכולרה של עופות ותרם רבות לפענוח סתירות במחקרים, שנבעו מטיהור בלתי מספיק.

שארל שמברלן עבד עם לואי פסטר במכון פסטר, ובמהלך מגפה של טיפואיד, בפריז, בשנת 1884, פיתח פילטר בעל נקבים זעירים כל כך עד שחיידקים לא יכלו לעבור דרכו. הפילטר נקרא על שמו, "פילטר שמברלן" או "פילטר שמברלן-פסטר". פילטר זה נחשב לאוטוקלב הראשון.

## קישורים חיצוניים

קטגוריה:מיקרוביולוגים צרפתים
קטגוריה:בקטריולוגים צרפתים
קטגוריה:פיזיקאים צרפתים
קטגוריה:צרפתים שנולדו ב-1851
קטגוריה:צרפתים שנפטרו ב-1908
Man in the Mirror

**Man in the Mirror** (האיש במראה) הוא הסינגל הרביעי מתוך אלבום האולפן השביעי Bad, של הזמר והיוצר מייקל ג'קסון, אשר יצא בינואר 1988.

מילות השיר מדברות על כך שאם אנו רוצים להפוך את העולם למקום טוב יותר, ללא מלחמות ורעב יש להתחיל את השינוי עם עצמנו, מול האדם במראה.

*Man in the Mirror* היה מועמד לפרס גראמי בשנת 1989.

## וידאו קליפ
הוידאו קליפ הוא מונטאז' המשלב בין הופעה חיה של ג'קסון לבין אירועים חדשותיים מרכזיים כמו פיצוץ גרעיני, ההתנקשות בג'ון קנדי ואחיו, משבר בני הערובה באיראן, הסכם השלום בין ישראל למצרים, רעב באפריקה ומציג מנהיגים בולטים ואנשים משפיעים כדוגמת לך ואלנסה, אמא תרזה, ג'ון לנון, מהטמה גנדי, אנואר סאדאת, מנחם בגין, ג'ימי קרטר, מיכאיל גורבצ'וב, רונלד רייגן, מועמר קדאפי, אדולף היטלר ואחרים.

## כתיבה ולחן
השיר נכתב והולחן על ידי סידה גרט, אשר השתתפה עם ג'קסון בדואט I Just Can't Stop Loving You, וגלן באלארד. ג'קסון הוסיף קולות רקע של מקהלת כנסייה אשר נתנו לשיר את צלילו הייחודי.

## מצעדים ודירוגים
השיר הגיע למקום הראשון במצעד הבילבורד האמריקאי ולמצעדים נוספים ברחבי העולם.
לאחר מותו של ג'קסון ב-2009, חזר השיר למצעדים והגיע למקום השני במצעד הסינגלים הבריטי, גבוה יותר מדירוגו הקודם, למקום הראשון במצעד הרית'ם אנד בלוז הבריטי, למקום הראשון בהורדות iTunes בארצות הברית ובריטניה.
### 1988

### 2009

## פרסים

* מקור:

## קישורים חיצוניים

## הערות שוליים

קטגוריה:שירי מייקל ג'קסון
קטגוריה:שירים באנגלית
קטגוריה:שירים על עוני
קטגוריה:בלדות משנות ה-1980
קטגוריה:בלדות פופ
קטגוריה:שירי גוספל
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
ממלכת מייסור

**ממלכת מייסור** (מקאנדה: **ಮೈಸೂರು ಸಂಸ್ಥಾನ מַייסוּרוּ סַנְסְטְהָנָה**) הייתה ממלכה ויותר מאוחר נסיכות בדרום תת-היבשת ההודית. הממלכה הוקמה ראשית כמדינה וסאלית של אימפריית ויג'איאנגר בשנת 1399 ועם היחלשות האימפריה בסביבות 1565, הפכה לממלכה בפני עצמה.

## היסטוריה
בתקופת מלוכתם של נרסרג'ה וודיאר הראשון וצ'יקה דוורג'ה וודיאר במאה ה-17, הורחבו גבולות הממלכה בסדרת מערכות וקרבות כנגד הממלכות השכנות והיא הפכה לממלכה בעלת כוח ונוכחות בדרום הודו. במחצית השנייה של המאה ה-18 הייתה ממלכת מייסור בנקודת השיא של הכוח הצבאי ושטח הממלכה, תחת שלטונם של הסולטאן חיידר עלי (سلطان حیدر علی) ובנו טיפו סולטאן. בתקופה זאת הממלכה נכנסה לעימות עם האימפריה המראטהית, הניזאם של הידרבאד והבריטים שכבר החלו לבסס את נוכחותם באזור, עימותים אלו הובילו לארבע מלחמות האנגלו-מייסוריות. בשתי המלחמות הראשונות ניצחה מייסור, אך בשתיים האחרונות הובסה, ולבסוף במלחמה הרביעית בשנת 1799 כבשו הבריטים את עיר הבירה המבוצרת סרירנגפטנה, והמלך טיפו סולטאן סאהיב נהרג אף הוא בקרב. כך הגיע לקצו שלטונה של הממלכה המייסורית.

לאחר מלחמת אנגלו-מייסור הרביעית (1799) סיפחו הבריטים חלקים נרחבים מהממלכה המייסורית, אך העניקו לה עצמאות בתור מדינת נסיכות. נסיכות מייסור המשיכה להתקיים לצד הנסיכויות העצמאיות הנוספות ולצד הודו הבריטית עד אשר סופחה להודו כאשר זו קיבלה עצמאות מהאימפריה הבריטית בשנת 1947. במהלך 148 השנים שבהן התקיימה מייסור בתור נסיכות עצמאית, היא נחשבה למרכז תרבותי ואמנותי חשוב בתת-היבשת ההודית, ושליטיה היו פטרוני אמנות, מוזיקה ושירה גדולים.

בשורות הלוחמים והגדודים הבריטיים שירתו חיילים יהודים רבים מקרב עדת בני ישראל ההודית, בפרט בדרגות קצונה, ופיקדו על פלוגות של חיילים מקומיים, מהם בולטים הקצינים ממשפחת דיווקר ובפרט שמואל יחזקאל דיווקר ואחיו יצחק יחזקאל דיווקר, אשר נפלו בשבי במלחמת מייסור השנייה ואמו של טיפו סולטאן שכנעה את בנה לא להוציאם להורג.

## ראו גם
* מלחמות אנגלו-מייסור

## קישורים חיצוניים

## הערות שוליים

*
קטגוריה:ממלכות הודו
קטגוריה:מדינות וטריטוריות שהתפרקו ב-1947
אנכרטא

**אנכרטא** (**Encarta**) הייתה אנציקלופדיה ממוחשבת שיצאה לאור על ידי חברת מיקרוסופט והייתה פעילה בין השנים 1993–2009, תחילה בהפצה על גבי CD-ROM, אחר כך על גבי DVD, ולבסוף כאתר אינטרנט למנויים.

## האנציקלופדיה
אנכרטא הייתה אנציקלופדיית מולטימדיה מודרנית המהווה למעשה מיזוג של שלוש אנציקלופדיות מודפסות: פאנק וונגליס, קולייר וה-New Merit Scholar. אנכרטא הייתה אנציקלופדיית המולטימדיה הנמכרת ביותר, בהתבסס על נתוני המכירות בארצות הברית בין ינואר 2000 לפברואר 2006. בשנת 2008 הכילה האנציקלופדיה כ-66,000 ערכים, שכללו טקסט תמונות, סרטונים, קטעי מוזיקה, איורים, מפות, תוכן מקוון, ועוד.

האנציקלופדיה יצאה לאור בשפות אנגלית, ספרדית, הולנדית, איטלקית, פורטוגזית, יפנית, גרמנית, וצרפתית. בין השפות היה קיים שוני מסוים, באשר לאופי הערכים שהופיעו בהם.

## סגירת אנכרטא
במהלך שנת 2009 החלה מיקרוסופט בתהליך סגירה לאנציקלופדיה, שהגיע לסיומו בשנת 2011. קיימת סבירות גבוהה כי דעיכתה וסגירתה של אנכרטא נבעה בין היתר ובעיקר מצמיחתה והתפשטותה של ויקיפדיה, אך דובר מטעם מיקרוסופט סירב לענות כאשר נשאל לחלקה של ויקיפדיה בעניין.

## קישורים חיצוניים
* 
* 

## הערות שוליים

קטגוריה:אנציקלופדיות
קטגוריה:מוצרי מיקרוסופט
קטגוריה:תוכנות שהושקו ב-1993